A4-0188/98

Πρόταση απόφασης του Συμβουλίου που αφορά τους κανόνες συμμετοχής επιχειρήσεων, ερευνητικών κέντρων και πανεπιστημίων και τους κανόνες διάδοσης των αποτελεσμάτων της έρευνας για την υλοποίηση του πέμπτου προγράμματος πλαισίου της Ευρωπαϊκής Κοινότητας (1998-2002) (COM(97)0587/2 - C4-0015/98 - 97/0309 (SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 3)

Άρθρο 4, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Οι έμμεσες δράσεις ΕΤΑ μπορούν να εκτελούνται από όμιλο ΜΜΕ και μιας μεγάλης επιχείρησης, εξυπακουομένου του ότι η νομική οντότητα μίας ή περισσοτέρων εκ των μικρομεσαίων επιχειρήσεων ή της μεγάλης επιχείρησης θα μπορούν να χωροθετηθούν σε διάφορα κράτη μέλη της ΕΕ ή σε ένα Συνδεδεμένο Κράτος.

(Τροπολογία 4)

Άρθρο 5, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Ειδικά στην περίπτωση νεωτεριστικών και ταχέως μεταβαλλομένων σχεδίων, όπως τα σχέδια για την Τεχνολογία της Κοινωνίας των Πληροφοριών, μπορεί να υπάρξει εξαίρεση στον κανόνα ότι μία επιχείρηση πρέπει να λειτουργεί τουλάχιστον για ένα έτος προκειμένου να πληροί το δικαίωμα για να τύχει χρηματοδοτήσεων εκ μέρους της ΕΕ; σε αυτήν την περίπτωση, για επιχειρήσεις που άρχισαν προσφάτως τις δραστηριότητές τους, αρκεί η περιγραφή του CV τους και της πείρας του προσωπικού.

(Τροπολογία 5)

Άρθρο 8, παράγραφος 1, πρώτη παύλα

>Αρχικό κείμενο>

- κατά την κατάθεση πρότασης έμμεσης δράσης ΕΤΑ, να διαθέτουν τουλάχιστον τους δυνητικούς πόρους που είναι αναγκαίοι για την υλοποίησή της,

>Κείμενο μετά την ψηφοφορία στο ΕΚ>

- κατά την κατάθεση πρότασης έμμεσης δράσης ΕΤΑ, να διαθέτουν τουλάχιστον τους δυνητικούς πόρους που είναι αναγκαίοι για την υλοποίησή της, υπό την προϋπόθεση ότι στην περίπτωση των πολύ καινοτόμων σχεδίων σε μία ταχέως μεταβαλλόμενη αγορά, η προχρηματοδότηση του σχεδίου από ένα consortium δεν πρέπει ποτέ να συνεχισθεί για χρονικό διάστημα μεγαλύτερο των 6 μηνών.

(Τροπολογία 6)

Άρθρο 9, παράγραφος 1

>Αρχικό κείμενο>

1. Οι έμμεσες δράσεις ΕΤΑ πλην των συνοδευτικών μέτρων αποτελούν αντικείμενο προσκλήσεων υποβολής προτάσεων οι οποίες δημοσιεύονται στην

Επίσημη Εφημερίδα των Ευρωπαϊκών Κοινοτήτων. Των προσκλήσεων αυτών μπορεί, ενδεχομένως, να προηγηθεί πρόσκληση εκδήλωσης ενδιαφέροντος ενημερωτικού χαρακτήρα.

>Κείμενο μετά την ψηφοφορία στο ΕΚ>

1. Οι έμμεσες δράσεις ΕΤΑ πλην των συνοδευτικών μέτρων αποτελούν αντικείμενο προσκλήσεων υποβολής προτάσεων οι οποίες δημοσιεύονται στην

Επίσημη Εφημερίδα των Ευρωπαϊκών Κοινοτήτων και είναι προσβάσιμες μέσω ηλεκτρονικής οδού.

(Τροπολογία 8)

Άρθρο 10, παράγραφοι 4α και 4β (νέες)

>Αρχικό κείμενο>

>Κείμενο μετά την ψηφοφορία στο ΕΚ>

4α. Κατά το προπαρασκευαστικό στάδιο, μετά την επιβολή του σχεδίου με βάση την πρόσκληση της Επιτροπής, οι εταίροι του consortium μπορούν να διαπραγματευθούν μεταξύ τους σχετικά με σύννομες και συμβατικές υποχρεώσεις, ούτως ώστε να αποφευχθεί η σπατάλη χρόνου.

>Αρχικό κείμενο>

>Κείμενο μετά την ψηφοφορία στο ΕΚ>

4β.Εάν, μετά την έγκριση της σύμβασης του consortium από την Επιτροπή, οι εταίροι του consortium δεν δύνανται να υπογράψουν την οριστική σύμβαση εντός τεσσάρων μηνών, η Επιτροπή αποσύρει την έγκριση και το consortium πρέπει να υποβάλει εκ νέου την αίτησή του στο πλαίσιο της διαδικασίας της επόμενης πρόσκλησης.

(Τροπολογία 9)

Άρθρο 10, παράγραφος 4γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4γ. Το χρονικό διάστημα που μεσολαβεί μεταξύ της τελευταίας ημερομηνίας για την υποβολή των σχεδίων και της απόφασης για την επιλεξιμότητά τους δεν πρέπει να υπερβαίνει τους τέσσερις μήνες.

(Τροπολογία 10)

Άρθρο 11, παράγραφος 3, εδάφιο βα) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

βα) Σταθερά ποσά για την κάλυψη μερικών ή όλων των συνηθισμένων πόρων για την υλοποίηση ΕΤΑ. Τα ποσά αυτά καθορίζονται αφού ληφθούν υπόψη οι διαφορές μεταξύ τύπων νομικών οντοτήτων και δραστηριοτήτων εντός των κρατών μελών, και, όπου είναι διαθέσιμα και όπου ενδείκνυνται, οι διαφορές μεταξύ εθνικών ποσών που εφαρμόζονται για παρόμοιες δραστηριότητες.

(Τροπολογία 11)

Άρθρο 12, εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Η σύμβαση θα καθορίζει επίσης ποια πρέπει να είναι η συμβολή του consortium για τη διάδοση και την αξιοποίηση των αποτελεσμάτων που επετεύχθησαν με την έρευνα; θα καθορίζει επιπλέον τα κριτήρια απόδοσης προς τα οποία πρέπει να συμμορφώνεται ένα σχέδιο. Για νεωτεριστικά σχέδια υψηλού επιπέδου που υλοποιούνται σε μία ταχέως μεταβαλλόμενη αγορά, η σύμβαση θα καθορίζει επίσης πώς το σχέδιο μπορεί να μεταβληθεί κατά τη διάρκεια της υλοποίησής του εάν υπάρχουν λόγοι για μία τέτοια μεταβολή, χωρίς να χρειάζεται να επαναληφθεί η διαδικασία έγκρισης.

(Τροπολογία 12)

Άρθρο 15, παράγραφος 2, δεύτερο εδάφιο

>Αρχικό κείμενο>

Κατά κανόνα, οι γνώσεις που προκύπτουν από εργασίες αναληφθείσες στο πλαίσιο έμμεσων δράσεων ΕΤΑ και των οποίων οι δαπάνες δεν καλύπτονται πλήρως από την Κοινότητα ανήκουν στους αναδόχους των εργασιών και, ανάλογα με την περίπτωση, στην Κοινότητα, κατ' εφαρμογήν του άρθρου 7.

>Κείμενο μετά την ψηφοφορία στο ΕΚ>

Κατά κανόνα, οι γνώσεις που προκύπτουν από εργασίες αναληφθείσες στο πλαίσιο έμμεσων δράσεων ΕΤΑ και των οποίων οι δαπάνες καλύπτονται

σε ποσοστό έως και 50% από την Κοινότητα ανήκουν στους αναδόχους των εργασιών και, ανάλογα με την περίπτωση, στην Κοινότητα, κατ' εφαρμογήν του άρθρου 7.

(Τροπολογία 13)

Άρθρο 20, παράγραφοι 2, 3 και 3α (νέες)

>Αρχικό κείμενο>

2. Το σχέδιο εφαρμογής της τεχνολογίας αντικατοπτρίζει τους βασικούς άξονες του σχεδίου διάδοσης και αξιοποίησης που αξιολογείται μαζί με την αρχική πρόταση που υποβάλλεται στην Επιτροπή ενόψει συμμετοχής σε έμμεση δράση ΕΤΑ. Το περιεχόμενό του αξιολογείται με βάση τα συμφέροντα της Κοινότητας και τα συμφέροντα των αναδόχων.

>Κείμενο μετά την ψηφοφορία στο ΕΚ>

2. Το σχέδιο εφαρμογής της τεχνολογίας θα πρέπει κατ´ αρχήν να αντικατοπτρίζει τους βασικούς άξονες του σχεδίου διάδοσης και αξιοποίησης, αλλά μπορεί, στην περίπτωση ιδίως νεωτεριστικών σχεδίων υψηλού επιπέδου που υλοποιούνται σε μία ταχέως μεταβαλλόμενη αγορά, να αναπροσαρμόζεται υπό το φως της μεταβολής των περιστάσεων.

>Αρχικό κείμενο>

3. Οι ανάδοχοι ενημερώνουν την Επιτροπή σχετικά με τη συνέχεια που δίνουν στο σχέδιο εφαρμογής της τεχνολογίας. Αιτιολογούν σε αυτό οποιαδήποτε μεταγενέστερη αλλαγή.

>Κείμενο μετά την ψηφοφορία στο ΕΚ>

3. Οι ανάδοχοι ενημερώνουν την Επιτροπή σχετικά με τη συνέχεια που δίνουν στο σχέδιο εφαρμογής της τεχνολογίας. Αιτιολογούν σε αυτό οποιαδήποτε μεταγενέστερη αλλαγή.

>Αρχικό κείμενο>

>Κείμενο μετά την ψηφοφορία στο ΕΚ>

3α. Κατά την εφαρμογή του σχεδίου διάδοσης και αξιοποίησης των αποτελεσμάτων της έρευνας, λαμβάνεται επίσης υπόψη η δυνατότητα της ηλεκτρονικής πρόσβασης των δεδομένων, ενθαρρύνοντας έτσι την αμοιβαία επικοινωνία μεταξύ των χρηστών.

(Τροπολογία 14)

Άρθρο 22

>Αρχικό κείμενο>

Οι όροι εφαρμογής των άρθρων 4, 8, 11 και 14 έως 20 αποφασίζονται σύμφωνα με τη διαδικασία που προβλέπεται στο άρθρο 23.

>Κείμενο μετά την ψηφοφορία στο ΕΚ>

Οι όροι εφαρμογής των άρθρων 4, 8, 11

, 14 έως 20 και 22α αποφασίζονται σύμφωνα με τη διαδικασία που προβλέπεται στο άρθρο 23.

(Τροπολογία 15)

Άρθρο 22α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 22α

Προστασία των οικονομικών συμφερόντων της Κοινότητας και καταπολέμηση της απάτης

>Αρχικό κείμενο>

>Κείμενο μετά την ψηφοφορία στο ΕΚ>

1. Πριν από τη σύναψη μιας σύμβασης, η Επιτροπή ελέγχει πάντοτε εάν το συμβαλλόμενο μέρος (συμμετέχον στο σχέδιο) είναι φερέγγυο και μπορεί να απορρίψει τους αναδόχους που δεν κρίθηκαν φερέγγυοι; εάν ανακύπτουν αμφιβολίες σε ό,τι αφορά τη φερεγγυότητα, το συμβαλλόμενο μέρος δεν θα γίνει δεκτό. Καμία καταβολή χρηματικού ποσού δεν μπορεί να γίνει σε συμβαλλόμενα μέρη στο πλαίσιο των συμβάσεων έρευνας στο βαθμό που και ενόσω τα συμβαλλόμενα μέρη δεν τηρούν τις χρηματοοικονομικές τους υποχρεώσεις έναντι της Κοινότητας.

>Αρχικό κείμενο>

>Κείμενο μετά την ψηφοφορία στο ΕΚ>

2. Αν οι οικονομικοί έλεγχοι καταδείξουν σημαντικές αθετήσεις υποχρεώσεων ή και λογιστικές ή συμβατικές ατασθαλίες, η Επιτροπή θεωρεί διακριτικό δικαίωμα και καθήκον της να αναστείλει τις πληρωμές των δόσεων για το εν λόγω σχέδιο και να μη χρηματοδοτήσει περαιτέρω και διαφορετικές συμμετοχές της αθετούσας επιχείρησης έως την ολοκλήρωση της διαδικασίας ελέγχου; σε περίπτωση σοβαρών παραβάσεων, δεν είναι δυνατόν να γίνουν περαιτέρω πληρωμές όσον αφορά ανεκπλήρωτες υποχρεώσεις; το ενεχόμενο συμβαλλόμενο μέρος αποκλείεται από περαιτέρω συμμετοχή σε κοινοτικά ερευνητικά προγράμματα.

>Αρχικό κείμενο>

>Κείμενο μετά την ψηφοφορία στο ΕΚ>

3. Η προστασία των οικονομικών συμφερόντων των Ευρωπαϊκών Κοινοτήτων διασφαλίζεται σύμφωνα με τον κανονισμό (ΕΚ, ΕΚΑΕ) 2988/95 σχετικά με την προστασία των οικονομικών συμφερόντων της Κοινότητας)(1).

>Αρχικό κείμενο>

>Κείμενο μετά την ψηφοφορία στο ΕΚ>

4. Η Επιτροπή μπορεί, κατ' εφαρμογήν του κανονισμού (ΕΚ, ΕΚΑΕ) 2988/95, να επιβάλει διοικητικές κυρώσεις στους ανδόχους που δεν τηρούν τις οικονομικές διατάξεις.

(1) EE L 312 της 23.12.1995, σελ. 1

(Τροπολογία 16)

Άρθρο 23α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 23α

Διευκολύνσεις συμμετοχής σε σχέδια

Τα γραφεία ενημέρωσης οργανώνονται κατά τρόπο που να διευκολύνει τη γλωσσική ενημέρωση επί των προγραμμάτων για τους αναδόχους των κρατών μελών της Κοινότητας.

(Τροπολογία 17)

Άρθρο 23β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 23β

Πληροφόρηση

Η Επιτροπή χρησιμοποιεί τις τεχνολογίες πληροφορικής, όπως οι θέσεις Web, για να παρέχει πλήρη ενημέρωση σε όλες τις κοινοτικές γλώσσες για τις εκδηλώσεις ενδιαφέροντος και τους διαγωνισμούς;. λαμβάνει τα απαραίτητα μέτρα, ιδιαίτερα μέσω ειδικών τευχών και με τη δημιουργία ενός κέντρου διοικητικής βοηθείας ώστε να υπάρχει εύκολη πρόσβαση στην ενημέρωση σχετικά με τους κανόνες του προγράμματος για τις ΜΜΕ, τα Κέντρα Ερευνών και τα πανεπιστήμια που ενδιαφέρονται.

(Τροπολογία 18)

Άρθρο 23γ (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 23γ

Αιτιολόγηση των αποφάσεων

Η Επιτροπή δεσμεύεται να δίνει, γραπτώς, σε όλες τις αποφάσεις έγκρισης ή απόρριψης, μία ουσιαστική και εκτεταμένη αιτιολόγηση.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τους κανόνες συμμετοχής επιχειρήσεων, ερευνητικών κέντρων και πανεπιστημίων και τους κανόνες διάδοσης των αποτελεσμάτων της έρευνας για την υλοποίηση του πέμπτου προγράμματος πλαισίου της Ευρωπαϊκής Κοινότητας (1998-2002) (COM(97)0587/2 - C4-0015/98 - 97/0309 (SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0587/2 - 97/0309(SYN)) ((EE C 40, της 7.2.1998, σελ. 14.)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ και το άρθρο 130 Ο, δεύτερη παράγραφος, της Συνθήκης ΕΚ (C4-0015/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας καθώς και τη γνωμοδότηση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0188/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ;

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ;

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.